**Frunza**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frunza

,...

Noi hrănim a vieții-ntunecime,

din suflete, cu părți întregi din ele,

crezând că-n bolta plină de-adâncime,

Nu e decât nimicul acolo, printre stele!

...

Adâncul boltei veșnic se măsoară

cu nesfârșirea timpului ce trece,

cu focul viu, ce arde ca să moară,

în infinitul ce e pustiu și rece!

...

Dar cine știe o ordine anume

a timpului, ce n-are început,

când dintr-o dată se naște altă lume,

că-n lumea veche, e-un suflet renăscut?

...

Mister e totul, căci totul se cuprinde

în stelele ce-n adâncime ard,

că sufletul, deodată se aprinde,

când stelele, în însele mai cad!

...

A vieții taină, în moarte se ascunde,

precum lumina, hrănită de-ntuneric,

iar sufletul, căutător niciunde,

străbate timpul, rătăcitor eteric!

...

Iar sufletele se schimbă-apoi în stele

căci stelele, sunt suflete ce-au fost

și-și cată-n alte vieți un adăpost,

ecou de timp, din clipe efemere!

....

Etern e totul și totu-i nemișcare,

totul există chiar de la-nceput

într-o continuă, eternă transformare,

unde nu-i viitor și nu e nici trecut!

...

Iar sufletele, trăiesc al vieții vis

pe-a timpului imaculată pânză,

că toată viața, este de fapt o frunză,

din Pomul Vieții, acolo-n Paradis!